**Hyvinvointialue /palveluntuottaja**

|  |  |  |  |  |  |  |  |
| --- | --- | --- | --- | --- | --- | --- | --- |
| **1 Sopijapuolet** | Perhehoidon järjestämisestä vastaava hyvinvointialue | | | | | | |
| Hyvinvointialueen edustajan nimi ja yhteystiedot | | | | | | |
| Puhelinnumero | | Sähköpostiosoite | | | | |
| Palveluntuottaja, yhteyshenkilö:  Puhelinnumero:  Sähköpostiosoite: | | | | | | |
| (1) Perhehoitajan sukunimi ja etunimet | | | | | Henkilötunnus | |
| (2) Perhehoitajan sukunimi ja etunimet | | | | | Henkilötunnus | |
| Osoite | | | | | | |
| Puhelinnumero (1) | | Puhelinnumero (2) | | | | |
| Sähköpostiosoite (1) | | Sähköpostiosoite (2) | | | | |
| **2 Perhehoidossa**  **oleva henkilö** | Sukunimi ja etunimet | | | | | Henkilötunnus | |
| Kotikunta | | | | | | |
| **3** **Sopimuksen voimassaoloaika** Perhehoitolaki 10 § | Perhehoito on  Ympärivuorokautista  Osavuorokautista,       tuntia/vrk   |  |  | | --- | --- | |  | Sopimus on voimassa toistaiseksi, vrk/kk, alkaen | |  | Määräaikainen sopimus, ajalla  - | | | | | | | |
| 4 Hoitopalkkio Perhehoitolaki 16 § | Hoitopalkkion saaja/saajat, nimi | | Pankkiyhteys | | | | |
| Hoitopalkkion määräytymisen perusteet | | | | Ympärivuorokautinen | | Osavuorokautinen |
| Hoitopalkkio | | | | €/vrk/hlö | | €/vrk/hlö |
| |  |  | | --- | --- | |  | Hoitopalkkion korotus | | | | | €/vrk/hlö | | €/vrk/hlö |
| Hoitopalkkion korotuksen peruste | | | |  | |  |
| **Hoitopalkkio yhteensä** | | | | €/vrk | | €/vrk |
| Hoitopalkkion maksaja: | | | Hoitopalkkion maksupäivä: | | | |
| Hoitopalkkion maksaminen sijaisuuden keskeytyessä   |  |  | | --- | --- | |  | Perhehoitajasta johtuvasta syystä  Hoitopalkkio maksetaan seuraavasti: | |  | Perhehoidossa olevasta henkilöstä johtuvasta syystä  Hoitopalkkio maksetaan seuraavasti: | | | | | | | |
| **5 Kustannusten korvaaminen**  Perhehoitolaki 17 § | Kustannusten korvaus €  Maksuperuste: | | Matkakulujen korvaus €/km | | | | |
| Kustannusten korvausten maksaja: | | | Maksupäivä: | | | |
| **6 Perhehoitajan vapaa**  Perhehoitolaki 13 § | Perhehoitajan vapaan määrä, maksetaan rahakorvauksena.   |  |  | | --- | --- | |  | Vapaa määräytyy perhehoitolain 13 §:n 1. momentin mukaisesti | |  | Muu vapaan määräytymisen peruste:  Rahakorvauksen määrä:      €/vrk | | | | | | | |
| **7 Perhehoitajan tuki ja hyvinvointialueen kanssa tehtävä yhteistyö**  Perhehoitolaki 10 §, 15 § | Yhteistyö perhehoitajan, hyvinvointialueen ja palveluntuottajan kesken    Perhehoitajan vastuutyöntekijä:  Nimi  Puhelinnumero Sähköpostiosoite | | | | | | |
| Sijaishoitaja on saanut ennakkovalmennuksen   |  |  | | --- | --- | |  | Ennakkovalmennuksen järjestäjä ja ajankohta | | | | | | | |
|  | |  |  |  | | --- | --- | --- | |  | Yhteinen arviointi valmiuksista esitetty sijoittajalle |  | | | | | | |
| |  |  | | --- | --- | |  | Ennakkovalmennusta ei ole käyty, järjestetään seuraavasti: | | | | | | | |
| |  |  | | --- | --- | |  | Täydennyskoulutus päivää/vuosi/perhehoitaja | | | | | | | |
| |  |  | | --- | --- | |  | Työnohjaus, toteutustapa | | | | | | | |
| |  |  | | --- | --- | |  | Hyvinvointi- ja terveystarkastukset, toteutustapa .  Ensimmäinen tarkastus, ajankohta:(esim. kk/vuosi) | |  | Vertaistuki (mentorointi, vertaisryhmä): | | | | | | | |
| Muuta, mitä | | | | | | |
| **8 Ilmoitusvelvollisuus, ohjaus ja valvonta**  (Perhehoitolaki 21 §, 22 §) | Perhehoitajat sitoutuvat il­moittamaan vastuutyöntekijälle sille hyvinvointialueelle, joka on sijoittanut hoidettavan sekä hyvinvointialueelle, jossa perhekoti sijaitsee, perhehoidossa tapahtuneista muutoksista ja aikomuksestaan ottaa perhehoitoon muita henkilöitä. Perhehoitajat sitoutuvat päästämään valvontaa suorittavan tarkastajan perhekodin perhehoitotoimintaan käytettäviin tiloihin sekä noudattamaan vaitiolovelvollisuutta ja tietojen hyväksikäyttökieltoa. (Perhehoitolaki 263/2015 21 §, 22 §; Laki sosiaali- ja terveydenhuollon asiakastietojen käsittelystä 4–5 §) | | | | | | |
| **9 Toimeksianto-sopimuksen irtisanominen**  Perhehoitolaki 12 § | |  |  | | --- | --- | |  | Jatkuvasti voimassa olevan toimeksiantosopimuksen irtisanomisaika perhehoitolain 12 §:n 1 momentin mukainen 2 kk | |  | Muu, mikä | | | | | | | |
| **10 Liitteet** | |  |  |  | | --- | --- | --- | |  | Sijoittajan perhehoidon toimintaohje | | |  | Muu, mikä | | | | | | | |
| **11 Toimeksianto-sopimuksen**  **tarkistaminen**  Perhehoitolaki 10 § | Jatkuvasti voimassa olevan toimeksiantosopimusta tarkistetaan hoidon kestoa ja sisältöä koskevien muutosten vuoksi sekä myös, kun tarkistamiseen on muutoin aihetta.  Seuraava tarkistamisajankohta | | | | | | |
| **12 Allekirjoitukset** | Perhehoitaja(t) sitoutuu antamaan hyvää asiakas-, jälkihuolto- ja/tai hoito- ja palvelusuunnitelman mukaista perhehoitoa.  Hyvinvointialue sitoutuu antamaan perhehoitajalle perhehoidon toteuttamisen kannalta kaikki tarvittavat tiedot perhehoitoon sijoitetusta henkilöstä (Laki viranomaisen toiminnan julkisuudesta 26 §, 3 momentti, Laki sosiaali- ja terveydenhuollon asiakastietojen käsittelystä 63 §) sekä ilmoittamaan perhehoitajalle, mikäli perhehoitoon sijoitetun henkilön asioista vastaava työntekijä vaihtuu.  Allekirjoittanut hyvinvointialue vakuuttaa toimeksiantosopimuksen allekirjoittaneen perhehoitajan / allekirjoittaneet perhehoitajat eläkevakuutuksella ja lakisääteisellä tapaturmavakuutuksella (Perhehoitolaki 20 §).  Tämän toimeksiantosopimuksen allekirjoittaneet osapuolet sitoutuvat yhteistyöhön laadukkaan perhehoidon toteuttamiseksi.  Tätä toimeksiantosopimusta on tehty kaksi kappaletta, josta kumpikin sopijaosapuoli saa omansa. | | | | | | |
| Paikka ja päiväys  Perhehoitajan / perhehoitajien allekirjoitukset | | Paikka ja päiväys  Hyvinvointialueen ja palvelutuottajan allekirjoitus | | | | |

**1 § Lain tarkoitus ja tavoite**

Tämän lain tarkoituksena on turvata hoidettavalle perheenomainen ja hoidettavan tarpeiden mukainen perhehoito.

Perhehoidon tavoitteena on antaa perhehoidossa olevalle henkilölle mahdollisuus kodinomaiseen hoitoon ja läheisiin ihmissuhteisiin sekä edistää hänen perusturvallisuuttaan ja sosiaalisia suhteitaan.

**2 § Soveltamisala**

Tätä lakia sovelletaan henkilön hoidon tai muun osa- tai ympärivuorokautisen huolenpidon järjestämiseen perhehoitajan yksityiskodissa tai hoidettavan kotona.

Jollei toisin säädetä, se mitä tässä laissa säädetään perhehoidosta, koskee myös ammatillista perhehoitoa, jota annetaan yksityisistä sosiaalipalveluista annetun lain (922/2011) 7 §:ssä tarkoitetun luvan perusteella ammatillisessa perhekodissa.

**3 § Perhehoito** (8.7.2022/606)

Perhehoito on hoidon tai muun osa- tai ympärivuorokautisen huolenpidon järjestämistä perhehoitajan yksityiskodissa tai hoidettavan kotona. Hyvinvointialue tekee toimeksiantosopimuksen perhehoitajan kanssa tai sopimuksen perhehoidon järjestämisestä yksityisen perhehoidon tuottajan kanssa.

**4 § Ammatillinen perhehoito**

Ammatillinen perhehoito on perhehoitoa, jota annetaan yksityisistä sosiaalipalveluista annetun lain 7 §:ssä tarkoitetun luvan perusteella ammatillisessa perhekodissa.

**5 § Perhekodin olosuhteet**

Perhekodin pitää olla terveydellisiltä ja muilta olosuhteiltaan siellä annettavalle hoidolle sopiva. Perhekodin sopivuutta harkittaessa on kiinnitettävä erityistä huomiota perhekodin ihmissuhteisiin, perhehoitajan mahdollisuuksiin ottaa huomioon ja vastata perhehoitoon sijoitettavan tarpeisiin hänen etunsa mukaisesti. Lisäksi on selvitettävä, hyväksyvätkö muut perhekodin jäsenet perhehoitoon sijoitettavan ja voiko perhehoitoon sijoitettava henkilö saada perhekodin muihin jäseniin nähden tasavertaisen aseman. Perhekodin tulee myös rakenteeltaan, tiloiltaan ja varustetasoltaan olla siellä annettavalle hoidolle sopiva.

**6 § Perhehoitajan kelpoisuus**

Perhehoitajaksi voidaan hyväksyä henkilö, joka koulutuksensa, kokemuksensa tai henkilökohtaisten ominaisuuksiensa perusteella on sopiva antamaan perhehoitoa.

Ennen 10 §:ssä tarkoitetun toimeksiantosopimuksen tekemistä perhehoitajaksi aikovan henkilön on suoritettava tehtävän edellyttämä ennakkovalmennus. Erityisistä syistä ennakkovalmennus voidaan suorittaa vuoden kuluessa sijoituksen alkamisesta.

Ammatillisessa perhehoidossa edellytetään 1 momentissa säädetyn lisäksi olevan vähintään kaksi perhehoitajaa, joista ainakin yhdellä perhehoidon hoito- ja kasvatustehtäviin osallistuvista on tehtävään soveltuva koulutus ja riittävä kokemus hoito- tai kasvatustehtävistä.

**7 § Perhekodissa hoidettavien määrä**

Perhekodissa saadaan samanaikaisesti hoitaa enintään neljää henkilöä hoitajan kanssa samassa taloudessa asuvat alle kouluikäiset lapset ja muut erityistä hoitoa tai huolenpitoa vaativat henkilöt mukaan luettuina.

Perhekodissa saadaan kuitenkin hoitaa samanaikaisesti enintään kuutta henkilöä, jos perhekodissa annettavasta hoidosta, kasvatuksesta tai muusta huolenpidosta vastaa vähintään kaksi hoitopaikassa asuvaa henkilöä, joista ainakin toisella on 6 §:n 1 momentissa ja toisella 3 momentissa säädetty kelpoisuus. [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

**8 § Ammatillisessa perhekodissa hoidettavien määrä**

Ammatillisessa perhekodissa saadaan hoitaa samanaikaisesti enintään seitsemää henkilöä, jos perhekodissa annettavasta hoidosta, kasvatuksesta tai muusta huolenpidosta vastaa vähintään kaksi hoitopaikassa asuvaa henkilöä, joista ainakin yhdellä on 6 §:n 1 momentissa ja yhdellä 3 momentissa säädetty kelpoisuus. Samassa taloudessa asuvat alle kouluikäiset lapset ja muut erityistä hoitoa tai huolenpitoa vaativat henkilöt lasketaan mukaan enimmäismäärään.

**9 § Hoidettavien määrästä poikkeaminen**

Jos kyse on hoidon antamisesta sisaruksille tai saman perheen jäsenille, voi perhekodissa tai ammatillisessa perhekodissa olla samanaikaisesti hoidettavana useampi henkilö kuin 7 ja 8 §:ssä säädetään.

Lisäksi erityisestä syystä voidaan 7 ja 8 §:ssä säädetyistä samanaikaisesti hoidettavien henkilöiden enimmäismääristä poiketa. Erityisenä syynä pidetään lähinnä tilannetta, jossa perhehoidossa samanaikaisesti hoidetaan vain täysi-ikäisiä henkilöitä, joiden keskinäinen kanssakäyminen ja perhehoitosijoituksen laatu yhdessä toimintakyvyn ja hoidon tarpeen kanssa tekevät mahdolliseksi poikkeamisen enimmäismäärästä.

Hoidettavien määrä on kuitenkin suhteutettava perhehoitajien lukumäärään, hoidettavien tarvitsemaan hoitoon ja kasvatukseen sekä toiminnan luonteeseen.

**10 § Toimeksiantosopimus**

Perhehoitajan ja hyvinvointialueen välisessä toimeksiantosopimuksessa tulee sopia (8.7.2022/606):

1) perhehoitajalle maksettavan palkkion määrästä ja suorittamisesta;

2) perhehoidosta ja hoidon käynnistämisestä aiheutuvien kustannusten korvaamisesta sekä perhehoidossa olevan kalenterikuukausittaisten käyttövarojen maksamisesta;

3) perhehoidossa olevan yksilöllisistä tarpeista johtuvien erityisten kustannusten korvaamisesta;

4) hoidon arvioidusta kestosta;

5) perhehoitajan oikeudesta vapaaseen, vapaan toteuttamisesta sekä palkkion maksamisesta ja kustannusten korvaamisesta vapaan ajalta;

6a) hyvinvointi- ja terveystarkastusten järjestämisestä; [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

6) perhehoitajalle annettavasta valmennuksesta, työnohjauksesta ja koulutuksesta sekä näiden toteuttamisesta; [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

7) toimeksiantosopimuksen irtisanomisesta; [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

8) tarvittaessa muista perhekotia ja perhehoitoa koskevista seikoista; [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

9) yhteistyöstä hyvinvointialueen ja perhehoitajan kesken. (8.7.2022/606)

Toimeksiantosopimusta tarkistetaan hoidon kestoa tai sisältöä koskevien muutosten vuoksi sekä myös, kun sen tarkistamiseen muutoin on aihetta.

Tässä laissa tarkoitetun toimeksiantosopimuksen tehnyt ei ole työsopimuslain (55/2001) 1 luvun 1 §:ssä tarkoitetussa työsuhteessa sopimuksen tehneeseen hyvinvointialueeseen. (8.7.2022/606)

**11 § Sopimus perhehoidon järjestämisestä**

Hyvinvointialueen ja yksityisen perhehoidon tuottajan välisessä sopimuksessa perhehoidon antamisesta tulee sopia: (8.7.2022/606)

1) perhehoidosta maksettavasta korvauksesta;

2) perhehoidossa olevan kalenterikuukausittaisten käyttövarojen maksamisesta;

3) perhehoidossa olevan yksilöllisistä tarpeista johtuvien erityisten kustannusten korvaamisesta;

4) hoidon arvioidusta kestosta;

5) perhehoitajalle annettavasta valmennuksesta, työnohjauksesta ja koulutuksesta sekä näiden toteuttamisesta;

6) sopimuksen irtisanomisesta;

7) tarvittaessa muista perhehoitoa koskevista seikoista.

Perhehoidosta tehtyä sopimusta tarkistetaan hoidon kestoa tai sisältöä koskevien muutosten vuoksi sekä myös, kun sen tarkistamiseen muutoin on aihetta.

**12 § Toimeksiantosopimuksen irtisanominen ja purkaminen**

Jos toimeksiantosopimuksessa ei ole toisin sovittu, voidaan toimeksiantosopimus irtisanoa päättymään irtisanomista seuraavan kahden kuukauden kuluttua.

Jos valvonnan yhteydessä perhekoti tai siellä annettava hoito todetaan sopimattomaksi tai puutteelliseksi, hoidon järjestämisestä vastaavan hyvinvointialueen tulee pyrkiä saamaan aikaan korjaus. Jos puutetta ei korjata asetetussa määräajassa tai jos puutetta ei voida korjata ilman kohtuutonta vaivaa tai kohtuullisessa ajassa, toimeksiantosopimus voidaan purkaa välittömästi. (8.7.2022/606)

**13 § Oikeus vapaaseen** (8.7.2022/606)

Jollei toimeksiantosopimuksessa ole toisin sovittu, hyvinvointialueen tulee järjestää perhehoitajalle mahdollisuus vapaaseen, jonka pituus on kaksi vuorokautta kutakin sellaista kalenterikuukautta kohden, jona hän on toiminut toimeksiantosopimuksen perusteella vähintään 14 vuorokautta perhehoitajana.

Perhehoidon järjestämisestä vastaavan hyvinvointialueen tulee huolehtia tai tarvittaessa avustaa perhehoidossa olevan henkilön hoidon tarkoituksenmukaisessa järjestämisessä perhehoitajan vapaan ajaksi.

**14 § Sijaishoito perhehoitajan vapaan ja muun poissaolon aikana**

Hyvinvointialue voi järjestää perhehoitajan vapaan tai muun tilapäisen poissaolon ajaksi tarvittavan sijaishoidon tekemällä 6 §:ssä säädetyt edellytykset täyttävän henkilön kanssa toimeksiantosopimuksen, jolla tämä sitoutuu huolehtimaan sijaishoidosta perhehoitajan tai hoidettavan kotona. Sijaishoito voidaan järjestää edellä tarkoitetulla tavalla, jos perhehoitaja suostuu siihen ja järjestely arvioidaan hoidettavan edun mukaiseksi. (8.7.2022/606)

Sijaishoitajan kanssa tehtävässä toimeksiantosopimuksessa sovitaan:

1) sijaishoitajalle maksettavan hoitopalkkion määrästä ja suorittamisesta;

2) tarvittaessa sijaishoitajalle aiheutuvien kustannusten korvaamisesta;

3) toimeksiantosopimuksen voimassaolosta;

4) tarvittaessa muista sijaishoitoa koskevista seikoista.

Sijaishoitaja ei ole työsuhteessa sopimuksen tehneeseen hyvinvointialueeseen. Sijaishoitajalle järjestettävään koulutukseen ja tukeen sovelletaan 15 §:ää ja hänen sosiaaliturvaansa 20 §:ää. (8.7.2022/606)

**15 § Koulutus ja tuki** (8.7.2022/606)

Perhehoidon järjestämisestä vastaava hyvinvointialue vastaa toimeksiantosopimukseen kirjattavalla tavalla perhehoitajalle annettavasta tarvittavasta valmennuksesta, työnohjauksesta ja koulutuksesta sekä perhehoitajaksi aikovalle henkilölle annettavasta ennakkovalmennuksesta. Perhehoidon aikana tarvittavan tuen järjestämiseksi perhehoitajalle on nimettävä jokaista hoidettavaa varten vastuutyöntekijä. Perhehoitajalle on järjestettävä riittävä mahdollisuus saada tukea ja tavata vastuutyöntekijää.

**15a § Hyvinvointi- ja terveystarkastukset** (8.7.2022/606)

Hyvinvointialueen on tarvittaessa järjestettävä toimeksiantosopimuksessa sovittavalla tavalla perhehoitajalle hyvinvointi- ja terveystarkastuksia sekä hänen hyvinvointiaan tukevia sosiaali- ja terveyspalveluja. Päätoimiselle perhehoitajalle mahdollisuus hyvinvointi- ja terveystarkastukseen on järjestettävä vähintään joka toinen vuosi.

**16 § Hoitopalkkio**

Jollei toimeksiantosopimuksessa ole toisin sovittu, perhehoitajalla on oikeus saada hoidosta palkkiota (hoitopalkkio). Hoitopalkkiota maksetaan perhehoidossa olevaa henkilöä kohti kalenterikuukaudessa vähintään 775,00 euroa. Hoitopalkkion määrän tulee vastata henkilön hoidettavuutta ja sitä arvioidessa tulee ottaa huomioon toiminnan luonne. [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

Hoitopalkkiota ei makseta perhehoitajan omasta alle 18-vuotiaasta lapsesta. Hoitopalkkio voidaan erityisestä syystä sopia maksettavaksi myös 1 momentissa säädettyä vähimmäismäärää pienempänä.

Kun lapsen hoito ja huolenpito on järjestetty kodin ulkopuolisen sijoituksen sijasta läheisverkoston kartoituksen perusteella huoltajuus- tai oheishuoltajuusmääräyksellä muun kuin biologisen vanhemman luona, tulee lasta hoitavalle henkilölle maksaa tämän lain mukainen hoitopalkkio, 17 §:n mukainen kulukorvaus ja 18 §:n mukainen käynnistämiskorvaus. Lasta hoitavalle henkilölle on tarvittaessa järjestettävä myös 10 §:ssä tarkoitettuja palveluja ja tukitoimia. [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

Edellä 1 momentissa mainittu ja toimeksiantosopimuksessa sovittu hoitopalkkion määrä on tarkistettava kalenterivuosittain työntekijän eläkelain (395/2006) 96 §:ssä tarkoitetulla palkkakertoimella.

**17 § Kustannusten korvaaminen**

Perhehoidossa olevan henkilön hoidosta ja ylläpidosta aiheutuvista kustannuksista perhehoitajalle maksetaan todellisten kustannusten mukainen korvaus (kulukorvaus), kuitenkin vähintään 410,66 euroa perhehoidossa olevaa henkilöä kohti kalenterikuukaudessa, jollei toimeksiantosopimuksessa ole toisin sovittu. Kulukorvaus voidaan erityisestä syystä maksaa myös säädettyä vähimmäismäärää pienempänä.

Kulukorvaus kattaa perhehoidossa olevan ravinnosta, asumisesta, harrastuksista, henkilökohtaisista tarpeista ja muusta elatuksesta aiheutuvat tavanomaiset menot sekä ne tavanomaiset terveydenhuollon kustannukset, joita muun lainsäädännön nojalla ei korvata. Lisäksi kulukorvaus sisältää lastensuojelulain (417/2007) nojalla perhehoitoon sijoitetulle lapselle tai nuorelle hänen omaan käyttöönsä mainitun lain nojalla annettavat käyttövarat.

Kulukorvauksen lisäksi perhehoitajalle maksetaan korvaus sellaisista perhehoidossa olevan yksilöllisistä tarpeista johtuvista terapian ja terveydenhuollon sekä alle 21-vuotiaan lapsen tai nuoren opinnoista aiheutuvista erityisistä kustannuksista, joita muun lainsäädännön nojalla ei korvata.

Edellä 2—4 momentissa tarkoitettujen kustannusten lisäksi voidaan korvata perhehoidossa olevan lomanvietosta johtuvat ja erityisten harrastusten tai harrastusvälineiden aiheuttamat ja muut jatkuvaluontoiset tai kertakaikkiset erityiset kustannukset.

**18 § Käynnistämiskorvaus**

Perhehoitajalle maksetaan hoidon käynnistämisestä aiheutuvista tarpeellisista kustannuksista korvaus (käynnistämiskorvaus), jonka suuruus on perhehoidossa olevaa henkilöä kohti enintään 2 916,43 euroa.

**19 § Indeksisidonnaisuus**

Tämän lain 17 ja 18 §:ssä mainitut määrät sekä toimeksiantosopimuksessa sovitut kulukorvausten määrät on tarkistettava kalenterivuosittain vuoden alusta elinkustannusindeksin (lokakuu 1951=100) edellisen vuoden lokakuun vuosimuutoksen mukaisesti.

**20 § Sosiaaliturva** (8.7.2022/606)

Toimeksiantosuhteisen perhehoitajan eläketurvasta säädetään julkisten alojen eläkelaissa (81/2016).

Toimeksiantosopimuksen tehneen hyvinvointialueen on vakuutettava perhehoitaja työtapaturma- ja ammattitautilain (459/2015) 3 §:n 1 momentin mukaisella vakuutuksella. Perhehoitajaan sovelletaan, mitä mainitussa laissa säädetään työntekijästä, ja hyvinvointialueeseen sovelletaan, mitä mainitussa laissa säädetään työnantajasta

**21 § Ilmoittamisvelvollisuus** (8.7.2022/606)

Perhehoitaja on velvollinen ilmoittamaan perhehoidossa tapahtuneista muutoksista vastuutyöntekijälle sille hyvinvointialueelle, joka on sijoittanut hoidettavan sekä hyvinvointialueelle, jossa perhekoti sijaitsee.

**22 § Ohjaus ja valvonta** (8.7.2022/606)

Hoidettavan sijoittaneen hyvinvointialueen tehtävänä on valvoa, että sijoitus perhehoitoon toteutuu tämän lain mukaisesti ja hoidettava saa sijoituksen aikana ne tarvitsemansa palvelut ja tukitoimet, jotka järjestetään sen hyvinvointialueen toimesta, jonka alueelle henkilö on sijoitettu. Sekä sijoituksen tehnyt hyvinvointialue, että se hyvinvointialue, jonka alueelle sijoitus on tehty, voi tarkastaa perhehoitopaikan tässä laissa tarkoitetun toiminnan sekä toiminnan järjestämisessä käytettävät toimintayksiköt ja toimitilat silloin, kun tarkastuksen tekemiseen on perusteltu syy. Pysyväisluonteiseen asumiseen käytettävät tilat voidaan tarkastaa ainoastaan, jos tarkastaminen on välttämätöntä asiakkaan aseman ja asianmukaisten palvelujen turvaamiseksi. (8.7.2022/606)

Tarkastus voidaan tehdä ennalta ilmoittamatta. Tarkastaja on päästettävä kaikkiin perhehoitopaikan tiloihin. Tarkastuksesta on pidettävä pöytäkirjaa. Tarkastajalla on oikeus ottaa valokuvia tarkastuksen aikana.

Jos perhekoti tai siinä annettu hoito ja kasvatus todetaan sopimattomaksi tai puutteelliseksi, hyvinvointialueen on pyrittävä ohjauksen avulla saamaan aikaan korjaus asiassa. Jollei korjausta ole asetetussa määräajassa tapahtunut, hyvinvointialueen on tällöin huolehdittava, että hoidettavan hoito järjestetään hänen etunsa ja tarpeidensa mukaisella tavalla. Tarvittaessa hoidettavat siirretään heidän tarpeitaan vastaavaan muuhun hoitopaikkaan. (8.7.2022/606)

Palvelujen valvontaan ja toimenpiteisiin valvonnan yhteydessä havaittujen puutteiden korjaamiseksi sovelletaan ammatillisten perhekotien ja muiden yksityisten perhehoidon palveluntuottajien osalta, mitä sosiaali- ja terveydenhuollon järjestämisestä annetun lain (612/2021) 6 luvussa säädetään omavalvonnasta ja valvonnasta. (8.7.2022/606)

**23 § Voimaantulo**

Tämä laki tulee voimaan 1 päivänä huhtikuuta 2015.

Sen estämättä, mitä 7 §:ssä säädetään, ennen lain voimaantuloa tehtyyn sopimukseen perustuva perhehoito voi jatkua lain voimaan tultua niin pitkään kuin hoidettavan hoidon tarve sitä edellyttää.

Tällä lailla kumotaan perhehoitajalaki (312/1992) sekä sosiaalihuoltolain (710/1982) 25, 26 ja 26 a §, sellaisina kuin ne ovat, 25 ja 26 a § laissa 311/1992 sekä 26 § laeissa 311/1992, 604/1996 ja 923/2011.

Kunnan tai kuntayhtymän on muilta kuin 2 momentissa tarkoitetuilta osin ryhdyttävä toimenpiteisiin ennen lain voimaantuloa tehdyn perhehoitoa koskevan sopimuksen tarkistamiseksi siten, että se vastaa tämän lain säännöksiä viimeistään kolmen kuukauden kuluttua tämän lain voimaantulopäivästä.

Jos muualla lainsäädännössä viitataan tällä lailla kumottuun perhehoitajalakiin, sen asemesta sovelletaan tätä lakia. [(29.6.2016/510)](http://www.finlex.fi/fi/laki/ajantasa/2015/20150263#a29.6.2016-510)

Muutossäädösten voimaantulo ja soveltaminen:

**Laki perhehoitolain muuttamisesta 510/2016**

23 § Voimaantulo

…………………..

Tämä laki tulee voimaan 1 päivänä heinäkuuta 2016.

Kunnan tai kuntayhtymän on ryhdyttävä toimenpiteisiin ennen lain voimaantuloa tehdyn toimeksiantosopimuksen tarkistamiseksi siten, että se vastaa tämän lain säännöksiä viimeistään kuuden kuukauden kuluttua tämän lain voimaantulosta.

Sen estämättä, mitä 7 §:ssä säädetään, ennen lain voimaantuloa tehtyyn sopimukseen perustuva perhehoito voi jatkua lain voimaan tultua niin pitkään kuin hoidettavan hoidon tarve sitä edellyttää.

**Laki perhehoitolain muuttamisesta 606/2022**

Tämä laki tulee voimaan 1 päivänä tammikuuta 2023.